Translate the text from Welsh to English.



 
Ym mis Mawrth 2022, gwnaethom brynu Fferm Gilestone am £4\.25 miliwn, yn erbyn gwerthusiad marchnad agored y cytunwyd arno o £4\.325 miliwn, er mwyn cefnogi twf y sector creadigol o fewn economi gryfach yng Nghanolbarth Cymru.  


Rydym wedi bod yn trafod y posibilrwydd o gefnogi twf y brand yng Nghymru â Gŵyl y Dyn Gwyrdd am nifer o flynyddoedd. Mae Gŵyl y Dyn Gwyrdd yn gyflogwr allweddol yng Nghanolbarth Cymru, sy'n gwneud cyfraniad sylweddol at yr economi leol ac yn darparu swyddi drwy ei brif fusnes, sef yr ŵyl ei hun, ac mewn nifer cynyddol o fusnesau cysylltiedig – busnesau sy'n rhoi cryn bwyslais ar ddatblygu cynaliadwy.


Roedd y cynnig gan Ŵyl y Dyn Gwyrdd ar gyfer canolfan yng Nghwm Wysg yn rhoi cyfle inni ddatblygu economi wledig mewn ffordd gynaliadwy, a'r cyfle i angori brand llwyddiannus o fewn Cymru. Mae ein cefnogaeth ar gyfer cyfle busnes cynaliadwy mewn ardal wledig, yn Fferm Gilestone, yn cyd\-fynd â'r nodau a amlinellir ym Margen Twf y Canolbarth, a lofnodwyd gan Lywodraeth Cymru a Llywodraeth y DU yn 2022\. Mae twristiaeth gynaliadwy, bwyd a diod ac amaethyddiaeth yn sectorau allweddol y mae'r Fargen yn canolbwyntio arnynt, ac rydym yn bartner gweithredol wrth gefnogi'r gwaith o ddatblygu'r meysydd hyn.


Cyfarfu Gŵyl y Dyn Gwyrdd â chynrychiolwyr lleol yn ddiweddar a rhannu eu gweledigaeth ar gyfer y safle’n gyhoeddus. Maen nhw’n ceisio creu 'menter wledig gynaliadwy' y maent wedi dweud y bydd yn creu £23 miliwn ar gyfer yr economi leol, yn darparu o leiaf 38 o swyddi llawnamser newydd ac yn cefnogi 300 o swyddi lleol drwy ei gadwyn cyflenwi.


Ni chaniateir i unrhyw weithgareddau masnachol ychwanegol gael eu cynnal yn Fferm Gilestone heb dderbyn y trwyddedau a'r caniatadau sydd eu hangen, a chynnal yr asesiadau amgylcheddol priodol.


Ar y cyd â phartneriaid fel Gŵyl y Dyn Gwyrdd, Cyngor Sir Powys ac Awdurdod Parc Cenedlaethol Bannau Brycheiniog, byddwn yn sicrhau ein bod yn parhau i drafod dyfodol y safle â'r gymuned leol.


Mae Bargen Twf Canolbarth Cymru yn amlinellu uchelgeisiau ar gyfer ardal ar wahân sy'n gallu cadw a denu pobl ifanc, yn wyneb newidiadau demograffig mawr.


Mae'n bwysig ein bod ni’n gallu cefnogi ymyriadau i fwrw ymlaen â'r uchelgeisiau cyffredin yn y Fargen er mwyn helpu'r sector creadigol, sector sy'n symud yn gyflym, i ddatblygu ac i ffynnu yng Nghymru.


Mae newid clir yn nemograffig yr ardal wedi bod, ac mae hyn yn atgyfnerthu'r angen i weithio ar y cyd i sicrhau bod datblygiadau economaidd yn y cefn gwlad yn gallu ffynnu er mwyn creu'r swyddi a'r cyfleoedd o fewn cadwyni cyflenwi y mae cymunedau sy'n ffynnu'n dibynnu arnynt. Rydym wedi ymrwymo i helpu rhagor o bobl ifanc i gynllunio dyfodol uchelgeisiol yng Nghymru, oherwydd mai'r bobl hyn a fydd yn gyfrifol am lwyddiant yr economi ranbarthol yn y tymor hir. 


Yn strategol mae'r cynllun busnes a gyflwynwyd gan Ŵyl y Dyn Gwyrdd i Lywodraeth Cymru yn cyd\-fynd yn gryf â nodau ac amcanion ein Rhaglen Lywodraethu a Deddf Llesiant Cenedlaethau’r Dyfodol. Yn ogystal â ffermio, mae'r gweithgareddau arfaethedig yn canolbwyntio ar y canlynol:


* + Canolfan Greadigol
	+ Profiadau byw a chynulliadau llai newydd
	+ Cynhyrchu bwyd a diod, gan gynnwys cefnogi busnesau bragu a phobi
	+ Twristiaeth gynaliadwy
	+ Priodasau a digwyddiadau eraill


Mae hanes cryf o dwristiaeth a digwyddiadau bach yn Fferm Gilestone, yn ogystal â busnesau presennol a gweithgareddau economaidd y gellir eu gwella ymhellach i ddatblygu'r ganolfan greadigol wledig gyntaf yng Nghymru. Rhaid inni bwysleisio na fyddai'r safle yn cael ei ddefnyddio fel lleoliad ar gyfer Gŵyl y Dyn Gwyrdd ei hun. Nid yw Fferm Gilestone yn ddigon mawr i gynnal yr Ŵyl, ac ni fyddai'n gwneud synnwyr ei symud chwe milltir i safle nad yw wedi cael ei ddatblygu.


Mae'r cynigion sy'n cael eu hystyried yn nodi y byddai egwyddorion cynaliadwyedd Gŵyl y Dyn Gwyrdd yn cael eu hymgorffori yn y gweithgareddau amaethyddol ar safle, a byddai asesiadau'n cael eu cynnal i sicrhau bod yr holl weithgareddau'n gweithio mewn cytgord â'r amgylchedd, gan ategu bioamrywiaeth y fferm. Er enghraifft, mae'r cynllun busnes yn nodi y bydd yr holl weithgareddau ffermio yn y dyfodol yn defnyddio'r arferion gorau wrth reoli ffosffadau i'w hatal rhag trwytho i Afon Wysg.


Yn seiliedig ar y gwaith diwydrwydd dyladwy a gynhaliwyd gan swyddogion hyd yn hyn, rwyf wedi cytuno y gall y broses symud ymlaen i'r cam nesaf hwn, ac rwyf wedi cytuno ar y canlynol:


* Rhoi mynediad, drwy drwydded, i gynrychiolwyr Gŵyl y Dyn Gwyrdd, fel y gallant gynnal arolygon amgylcheddol ac arolygon eraill er mwyn sicrhau'r trwyddedau a'r caniatadau sydd eu hangen ar gyfer eu cynnig.


* Cynnal trafodaethau ffurfiol â Gŵyl y Dyn Gwyrdd ynghylch prydles.


Cynhelir gwaith ymgynghori pellach â'r gymuned leol, gan weithio'n agos gyda Chyngor Sir Powys ac Awdurdod Parc Cenedlaethol Bannau Brycheiniog. Pan fydd y gwaith hwn wedi cael ei gwblhau, a bod y gwaith diwydrwydd dyladwy wedi cael ei gwblhau, cyflwynir arfarniad llawn o'r opsiynau terfynol imi eu hystyried. Byddaf wedyn yn gwneud penderfyniad ac yn gwneud ddatganiad llafar i Aelodau.


Yn y cyfamser, mae Fferm Gilestone yn parhau i fod o dan gytundeb rheoli gyda'r perchennog blaenorol drwy Denantiaeth Busnes Fferm ar delerau masnachol. Nid yw'r ffordd mae'r safle'n cael ei ddefnyddio wedi newid ers iddo gael ei brynu gan Lywodraeth Cymru, ac felly na fu angen unrhyw asesiadau nac ystyriaethau pellach mewn perthynas â'r amgylchedd na chynllunio.


Rwy'n ymwybodol o'r diddordeb sylweddol yng nghynigion Gŵyl y Dyn Gwyrdd ymhlith y cyhoedd, ynghyd â diddordeb gan y cyfryngau ac, yn wir, diddordeb parhaus Aelodau o'r Senedd. Felly, byddaf yn cyhoeddi rhestr o Gwestiynau Cyffredin ar ein gwefan, bydd ar gael yfory yma Fferm Gilestone: cwestiynau cyffredin pan fyddant yn fyw.







Translation:


 
In March 2022, we acquired Gilestone Farm for £4\.25m against an agreed open market valuation of £4\.325m to support the growth of the creative sector in a stronger Mid Wales economy.


We have been in discussions with Green Man for a number of years about the potential to support the future growth of the brand in Wales. Green Man is a key employer in Mid Wales, making a significant contribution to the local economy and providing employment in its main festival business and in an increasing number of related ventures, which place a strong emphasis on sustainable development.


The proposal from Green Man for a base in the Usk Valley presented us with a sustainable, economic development opportunity in a rural area and the chance to anchor a successful brand within Wales. Our support for a sustainable rural business opportunity at Gilestone Farm specifically aligns with the goals set out in the Mid Wales Growth Deal, which was signed by both the Welsh and UK governments in 2022\. Sustainable tourism, food and drink and agriculture are key sectors of focus in the deal and we are an active partner in supporting development in these areas.


Green Man met with local representatives recently and shared its vision for the site. It is looking to create a new "sustainable rural enterprise", which it says will generate £23m for the local economy, provide at least 38 new full\-time jobs and support 300 local jobs through its supply chain.


No additional commercial activities will be permitted at Gilestone Farm without the required licences and permissions being secured and the appropriate environmental assessments being undertaken.


Alongside partners including Green Man, Powys Council and Bannau Brycheiniog National Park Authority we will ensure we continue engaging with the local community about the future of the site.


The Mid Wales Growth Deal sets out ambitions for a distinctive region that is capable of retaining and attracting young people in the face of major demographic challenges.


It is important we support interventions that take forward the shared ambitions set out in the deal to help the fast\-moving creative sector develop and thrive in Wales.


There has been a clear shift in the demographics of the area, reinforcing the need to work collectively to ensure appropriate rural economic development can flourish to create the jobs and supply chain opportunities, which thriving communities depend on. We are committed to helping more young people plan ambitious futures in Mid Wales because they will define the long\-term success of the regional economy.  


The business plan presented by Green Man has strong strategic alignment with the aims and objectives of our Programme for Government and the Well\-being of Future Generations Act. In addition to farming, the proposed activities are centred around the following:


* A creative hub
* New live experiences and smaller scale gatherings
* Food and beverage production, including support for brewing and bakery businesses
* Sustainable tourism
* Weddings and other events


There is an established history of tourism and small\-scale events at Gilestone Farm, alongside a number of existing businesses and economic activity that could be further enhanced to develop the first rural creative hub in Wales. It is important to emphasise the site would not be used as a location for the Green Man Festival itself. Gilestone Farm is not big enough and it would not be logical to move it six miles to an undeveloped site.


The proposals under consideration stipulate the sustainable principles of Green Man would be incorporated into the agricultural activity on\-site and assessments undertaken to ensure all activities worked in harmony with the environment, underpinning the farm’s biodiversity. As an example, the business plan sets out that all future farming activities would use best practice in managing excess phosphates leaching into the River Usk.


Based on the due diligence work undertaken by officials to date, I have agreed the process can move forward to its next stage. I have approved:


* Access, by licence, to Green Man representatives to undertake environmental and other surveys required to apply for appropriate operating licences and permissions for their proposal.
* The commencement of formal commercial lease negotiations with Green Man.


Further consultation will take place with the local community, working closely with Powys Council and Bannau Brycheiniog National Park Authority. Once this work and final due diligence has been completed, a full and final options appraisal will be submitted to me for my consideration. I will then reach a decision and make an oral statement to Members.


In the meantime, Gilestone Farm remains under a management agreement with the previous owner via a Farm Business Tenancy on commercial terms. There has been no change of use at the site since it was acquired by the Welsh Government to require further environmental or planning assessments or considerations.


I am aware of the significant community interest in the Green Man proposals, alongside media interest and indeed the continued interest of Senedd Members. I will therefore be publishing a set of Frequently Asked Questions on our website, which will be available from tomorrow at Gilestone Farm: frequently asked questions.